Document ID: 32004L0055

Direktiva Komisije 2004/55/ES
z dne 20. aprila 2004
o spremembi Direktive Sveta 66/401/EGS o trženju semen krmnih rastlin
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin [1] in zlasti členov 2(1a) in 21a Direktive,
ob upoštevanju naslednjega:
(1) Direktiva 66/401/EGS vsebuje seznam rodov in vrst rastlin, ki se štejejo za krmne rastline v smislu te direktive. Ta seznam vključuje hibride, ki izhajajo iz križanja travniške bilnice (Festuca pratensis Hudson) z mnogocvetno ljuljko (Lolium multiflorum Lam).
(2) Obseg Direktive 66/401/EGS je treba razširiti tako, da vključuje križanja Festuca spp. z Lolium spp.
(3) Zgoraj navedena direktiva je po pogojih, ki jih izpolnjuje seme, določila najmanjšo kalivost ( % čistega semena) semena krmnega boba (Vicia faba L.).
(4) Najmanjša kalivost semena krmnega boba (Vicia faba L.), ki je bila trenutno dosežena v Skupnosti, je manjša od tiste, ki jo zahteva Direktiva 66/401/EGS.
(5) Direktivo 66/401/EGS je zato treba ustrezno spremeniti.
(6) Ukrepi, predvideni v tej direktivi, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJEL NASLEDNJO DIREKTIVO:
Člen 1
Direktiva 66/401/EGS se spremeni:
1. v točki (a) dela A odstavka 1 člena 2 se besede
"Festuca pratensis Hudson x Lolium multiflorum Lam. Hibrid, ki izhaja iz križanja travniške bilnice z mnogocvetno ljuljko (vključno z westerwoldsko ljuljko) (x Festulolium)"
nadomestijo z:
"Festuca spp. x Lolium spp. Hibridi, ki izhajajo iz križanja vrst iz rodu Festuca z vrstami iz rodu Lolium (x Festulolium)"
2. Prilogi II in IV se spremenita:
(a) v stolpcu 2 tabele iz oddelka I.2.A Priloge II se v navedbi, ki se nanaša na Vicia faba,"85" nadomesti z "80".
(b) v točki I(a)4 in (c)4 oddelka A Priloge IV se doda naslednji stavek:
"Pri x Festulolium je treba navesti imena vrst znotraj rodu Festuca in Lolium."
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 30. septembra 2004. Države članice takoj sporočijo Komisiji besedilo teh določb in primerjalno tabelo med navedenimi določbami in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedilo glavnih določb nacionalne zakonodaje, sprejetih na področju, ki ga ureja ta direktiva.
Člen 3
Ta direktiva je naslovljena na države članice.
V Bruslju, 20. aprila 2004

Labels: 12
3
17
6